CELEX: 32013D0167
Language: lv
Date: 2013-04-03 00:00:00
Title: 2013/167/ES: Komisijas Īstenošanas lēmums ( 2013. gada 3. aprīlis ), ar ko groza Lēmuma 2004/211/EK I pielikumu attiecībā uz ierakstu par Meksiku to trešo valstu un ar tām saistīto teritoriju daļu sarakstā, no kurām atļauj Savienībā ievest dzīvus zirgu dzimtas dzīvniekus un to spermu, olšūnas un embrijus (izziņots ar dokumenta numuru C(2013) 1794)  Dokuments attiecas uz EEZ

5.4.2013   
            
            
               LV
            
            
               Eiropas Savienības Oficiālais Vēstnesis
            
            
               L 95/19
            
         KOMISIJAS ĪSTENOŠANAS LĒMUMS
   (2013. gada 3. aprīlis),
   ar ko groza Lēmuma 2004/211/EK I pielikumu attiecībā uz ierakstu par Meksiku to trešo valstu un ar tām saistīto teritoriju daļu sarakstā, no kurām atļauj Savienībā ievest dzīvus zirgu dzimtas dzīvniekus un to spermu, olšūnas un embrijus
   (izziņots ar dokumenta numuru C(2013) 1794)
   (Dokuments attiecas uz EEZ)
   (2013/167/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1992. gada 13. jūlija Direktīvu 92/65/EEK, ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A(I) pielikumā (1), un jo īpaši tās 17. panta 3. punkta a) apakšpunktu,
   ņemot vērā Padomes 2009. gada 30. novembra Direktīvu 2009/156/EK par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm (2) un jo īpaši tās 12. panta 1. un 4. punktu, 19. panta ievadteikumu un 19. panta a) un b) punktu,
   tā kā:
   
               (1)
            
            
               Direktīvā 92/65/EEK cita starpā ir paredzēti nosacījumi, kas attiecas uz zirgu dzimtas dzīvnieku spermas, olšūnu un embriju importu Savienībā. Minētajiem nosacījumiem jābūt vismaz līdzvērtīgiem tiem, kas piemērojami tirdzniecībā starp dalībvalstīm.
            
         
               (2)
            
            
               Direktīvā 2009/156/EK ir noteiktas dzīvnieku veselības prasības dzīvu zirgu dzimtas dzīvnieku importēšanai Savienībā. Tajā noteikts, ka zirgu dzimtas dzīvnieku imports Savienībā atļauts tikai no tām trešām valstīm, kurās divu gadu laikā nav konstatēts Venecuēlas zirgu encefalomielīts.
            
         
               (3)
            
            
               Ar Komisijas 2004. gada 6. janvāra Lēmumu 2004/211/EK, kurā izstrādāts to trešo valstu un ar tām saistīto teritoriju daļu saraksts, no kurām dalībvalstis atļauj ievest dzīvus zirgu dzimtas dzīvniekus un to spermu, olšūnas un embrijus, un ar ko groza Lēmumus 93/195/EEK un 94/63/EK (3), ir izveidots to trešo valstu vai valstu daļu saraksts, uz kurām attiecas reģionalizācija un no kurām dalībvalstis atļauj importēt zirgu dzimtas dzīvniekus un to spermu, olšūnas un embrijus, un tajā norādīti citi nosacījumi, kas piemērojami šādam importam. Minētais saraksts ir iekļauts Lēmuma 2004/211/EK I pielikumā.
            
         
               (4)
            
            
               Lēmuma 2004/211/EK I pielikuma sarakstā norādīts, ka reģistrētu zirgu ievešana uz laiku, atkārtota reģistrētu zirgu ievešana pēc to izvešanas uz laiku līdzdalībai skriešanās sacensībās, sacensībās un kultūras pasākumos, reģistrētu zirgu dzimtas dzīvnieku vaislai un audzēšanai un zirgu dzimtas dzīvnieku spermas, olšūnu un embriju imports no Meksikas ir atļauts, izņemot Čjapasas un Oahakas, Tabasco un Verakrusas štatu.
            
         
               (5)
            
            
               Komisija 2012. gada septembrī publicēja galīgo ziņojumu par auditu, kas veikts Meksikā no 2012. gada 17. līdz 27. aprīlim, lai pārskatītu dzīvnieku veselības kontroles un sertificēšanas procedūras, kas piemērojamas dzīvu zirgu dzimtas dzīvnieku un viņu spermas izvešanai uz Eiropas Savienību (4), šīs pārskatīšanas gaitā tika konstatēti daudzi būtiski trūkumi saistībā ar zirgu dzimtas dzīvnieku pārvadāšanas kontroli šajā trešā valstī un tādējādi saistībā ar noteikto reģionalizāciju un garantijām attiecībā uz vezikulāro stomatītu un zirgu infekciozo anēmiju, kā arī ar zirgu spermas savākšanas centru apstiprināšanu un pārraudzību. Reaģējot uz tiem ieteikumiem, kas bija norādīti Komisijas ziņojumā par auditu un šo ieteikumu pārraudzību, Meksikas kompetentās iestādes šos trūkumus pienācīgi nenovērsa.
            
         
               (6)
            
            
               Minētā situācija var apdraudēt zirgu dzimtas dzīvnieku populācijas veselību Savienībā, un tāpēc zirgu dzimtas dzīvnieku spermas, olšūnu un embriju ievešana no Meksikas nebūtu jāatļauj.
            
         
               (7)
            
            
               Tāpēc ieraksts attiecībā uz šo trešo valsti Lēmuma 2004/211/EK I pielikumā būtu jāgroza.
            
         
               (8)
            
            
               Tāpēc attiecīgi būtu jāgroza Lēmums 2004/211/EK.
            
         
               (9)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2004/211/EK I pielikumā ierakstu par Meksiku aizstāj ar šādu:
   
      
                  “MX
               
               
                  Meksika
               
               
                  MX-0
               
               
                  Visa valsts
               
               
                  D
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —”
               
               
                   
               
            
   2. pants
   Šis lēmums ir adresēts dalībvalstīm.
   
      Briselē, 2013. gada 3. aprīlī
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 268, 14.9.1992., 54. lpp.
   
      (2)  OV L 192, 23.7.2010., 1. lpp.
   
      (3)  OV L 73, 11.3.2004., 1. lpp.
   
      (4)  http://ec.europa.eu/food/fvo/rep_details_en.cfm?rep_id=2948